《春日对雪简白甫》
明代·王弘诲

一春已过半，六出尚恢恢。舞絮疑侵柳，飘花似饯梅。

冻含娇鸟涩，光妒艳阳回。何处堪乘兴，幽兰忆楚才。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。